《朱宗良用晦贞吉巍甫佳甫杨懋功方士功赵修甫邀集东湖草堂》
明代·黎民表

豪游何似习家池，爽气西来晚共披。一径兰苕鸣翡翠，满湖秋浪浴凫鹥。

微名莫问青藜杖，高调仍多白雪词。若有片言能止辇，桂丛吾敢负归期。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。